Source: http://celamko.blogspot.co.uk/2006_09_17_archive.html
Timestamp: 2017-08-21 13:53:07+00:00

Document:
TV and MEDIA: 09/17/2006 - 09/24/2006
Mediálna správa dňa
Napriek tomu, že Andrej Hryc šoféruje už asi 35 rokov, dodnes podľa vlastných slov žiadnu pokutu nedostal. "Mám taký špeciálny vzťah s dopravnou políciou," s úsmevom priznáva populárny herec. Za rok pritom najazdí asi 60-tisíc kilometrov. "Ako taký lenivejší taxikár," spresnil. Tak ako mnohí vodiči, ani on niekedy neodolá a vo svojom aute ide rýchlejšie ako obyčajne. "V rámci toho, aby som nikoho neohrozil a nerozbil auto," uviedol Hryc. Známeho herca na ceste najviac vedia rozčúliť najmä agresívni vodiči. "Nenávidím tie typy, ktoré sa silou mocou snažia na diaľnici pretekať. To radšej pribrzdím a nechám ich ísť," prezradil. Ako dodáva, často má chuť vodičovi aj "poriadnu vraziť". "Ale ja si to proste odreagujem verbálne, keďže v aute jazdím sám a nikto to nepočuje," uviedol Hryc. Kým v minulosti sa zmätkom na diaľnici smerom do Prahy vyhýbal jazdou v noci, dnes si radšej kúpi lístok na vlak. "Hľadám iné druhy prepravy. Vo vlaku nemám pocit, že riskujem život," dodal.
STVSRo CONNECTION
Otázku možnej miery a rozsahu prepojenia verejnoprávneho rozhlasu a televízie posúdi expertná skupina, ktorú zriadil minister kultúry Marek Maďarič. Na základe jej výsledkov sa chystá do 30. marca budúceho roku predložiť do vlády návrh, ako by mala vyzerať budúcnosť verejnoprávnych médií. "Zriadil som na ministerstve expertnú skupinu, ktorá posúdi otázku možnej miery a rozsahu miery prepojenia verejnoprávnych médií, to znamená, či je efektívne z hľadiska ekonomického, technologického, obsahového spájať len niektoré aktivity verejnoprávnych médií, prípadne infraštruktúru, alebo či ísť až do polohy spojenia týchto médií," povedal včera novinárom minister Maďarič. Zdôraznil, že jeho závery sa budú opierať práve o výsledky práce expertnej skupiny, pretože nechce, aby to bolo politické rozhodnutie, ale ide mu o seriózne vyhodnotenie zo všetkých aspektov. Diskusie o prípadnom spojení STV, SRo a prípadne aj TASR sa v poslednom čase už viackrát objavili. Takéto úvahy sú podľa nového ministra kultúry legitímne, pretože by to z ekonomického hľadiska televízii a rozhlasu mohlo pomôcť.
o 5:19
Zomrel Sven Nykvist
Dvojnásobný držiteľ Oscara, kameraman Sven Nykvist, ktorý sa preslávil vďaka spolupráci so švédskym režisérom Ingmarom Bergmanom, zomrel v stredu vo veku 83 rokov v Štokholme. "Mal prezývku majster svetla, pretože práve vďaka nemu dokázal vytvárať nálady a atmosféru filmu. Bolo takmer nemožné dosiahnuť podobný efekt, aký on so svetlom dokázal," uviedol jeho syn Carl-Gustaf Nykvist. Známy kameraman získal prvého Oscara za Bergmanov film Šepoty a výkriky (1973) a druhého za film Fanny a Alexander (1982). Bol aj kameramanom filmov ako Dievčatko (1978) od režiséra Louisa Malla,Un amour de Swann (1984) Volkera Schlöndorffa , Agnes of God (1985) Normana Jewisona ,Neznesiteľná ľahkosť bytia (1988) od Phillipa Kaufmana, Zločiny a poklesky (1989) od Woodyho Allena, Chaplin (1992) od Richarda Attenborougha, Bezsenné noci v Seattli (1993) od Nory Ephron či Čo žerie Gilberta Grapea? (1993) od režiséra Lasse Hallströma.
" Mne známe správy tajných služieb formulujú v prípade Hedvigy Malinovej podstatne diferencovanejšie, ako oficiálne stanovisko slovenskej strany". Ferenc Gyurcsányi, predseda maďarskej vlády
"Bude to absolútne pokojná akcia. Chceme len upozorniť na to, čo sa na Slovensku deje. Nevieme však, ako zareaguje polícia, najmä po tom, ako nám úrad zhromaždenie zakázal." László Bedécs,predseda členskej organizácie Mládežníckeho hnutia 64 žúp z Rimavskej Soboty
"Kto chce niekoho viesť k viere v Boha, musí dobre hovoriť a správne argumentovať a nie sa utiekať k násiliu a hrozbám. Vieru nemožno šíriť násilím.Ukážte mi, čo Mohamed priniesol nového a uvidíte, že sú to samé zlé, neľudské veci, ako je príkaz šíriť jeho vieru mečom." Pápež Benedikt XVI
"Je evidentné, že sme posledné 1,5-2 roky preklamali. Bolo úplne jasné, že to, čo hovoríme, nie je pravda. ...A pritom sme, mimochodom, štyri roky nerobili nič. Nič. Nedokážete mi povedať také podstatné vládne opatrenie, na ktoré by sme mohli byť hrdí s výnimkou toho, že sme sa na koniec z hovna dokázali vrátiť k vládnutiu.Vláda nemá veľmi na výber. Nemá, pretože sme to pojebali. A nie málo, veľmi. V Európe nie je žiadna iná krajina, ktorá by sa správala tak hlúpo ako my.Počas uplynulého roka a pol, dvoch rokov, sme evidentne klamali. Bolo to úplne evidentné, že to, čo sme hovorili, nebola pravda.Za štyri roky sme neurobili vôbec nič. Nemôžete uviesť žiadne významné vládne opatrenie, na ktoré by sme mohli byť hrdí... Ak budeme musieť vymenovať, čo sme za uplynulé štyri roky urobili, čo povieme? Minister financií János Veres má pravdu. Môžeme sa ešte chvíľu poflakovať, ale už nie moc dlho. Nadišiel okamih pravdy... Reforma, alebo krach. Nič iné nie je možné. A keď hovorím o krachu, hovorím o Maďarsku, o ľavici, a úprimne povedané, tiež aj o sebe.Umieral som, keď som musel minulý rok predstierať, že skutočne vládneme. Namiesto toho sme klamali dňom aj nocou. V tom už nechcem pokračovať. Buď sa pohneme dopredu prostredníctvom reformy, a v tom prípade máte vo mne vodcu, alebo si musíte zvoliť niekoho iného.Reforma znamená ochotu prehodnotiť všetko, čo sme si doteraz mysleli a čo sme doteraz robili... Domnievam sa, že to zvládneme. Objavia sa konflikty, priatelia... Objavia sa protesty. Možno budú protesty pred parlamentom. Skôr či neskôr ich to však prestane baviť a pôjdu domov." Ferenc Gyurcsány,predseda maďarskej vlády
"Ahmadínedžád je vynikajúci líder heroického národa a líder revolúcie - sestry venezuelskej revolúcie". Hugo Chávez ,prezident Venezuely
"Je tam strašne veľa zvláštnych a zaujímavých vecí. Keď sa vyberiete do obchodu, môžete nájsť všelijakú nacistickú výstroj. Je to pozoruhodné. Veľmi som si užívala natáčanie v Sofii, je to fantastické mesto." Scarlett Johansson
"Včera sem prišiel diabol a toto miesto stále smrdí po síre. Prišiel sem, akoby vlastnil celý svet." Venezuelský prezident Hugo Chávez o George W. Bushovi
Kultúrna transfúzia
Ministerstvo kultúry (MK) SR chce naštartovať spoluprácu so Slovenskou televíziou (STV) na podporu výroby pôvodnej filmovej a televíznej tvorby garanciou vzájomnej koprodukcie filmov, na ktorej sa v týchto dňoch dohodli, ale aj prijatím potrebných nových zákonov. Ako na dnešnej tlačovej besede povedal minister kultúry Marek Maďarič, predpokladá, že v druhom štvrťroku 2007 predloží MK SR do Národnej rady SR zákon o audiovizuálnom fonde. Na budúci rok by tiež mal do platnosti vstúpiť pripravovaný zákon o poplatkoch za služby verejnosti poskytované SRo a STV, ktorý do konca roka predloží rezort kultúry do legislatívneho konania. Spomínaný zákon by nahradil súčasný zákon o koncesionárskych poplatkoch a mal by zlepšiť finančnú situáciu STV tak, aby sa stala významným producentom slovenských filmov. Maďarič by chcel dosiahnuť obdobný stav, aký je v Českej republike, kde sa výrazne na výrobe filmov podieľa Česká televízia. Chce, aby sa na Slovensku už od roku 2008 vyrábalo aspoň 10 celovečerných filmov. Pripravovaný zákon o poplatkoch za STV a SRo vychádza podľa Maďariča z rovnakej filozofie ako návrh, ktorý ešte vlani vypracovali STV a SRo. Koncesionárske poplatky by mala vyberať jedna právnická osoba a ich výber by mal byť viazaný na odber elektrickej energie. Maďarič tiež avizoval, že navrhne, aby sa výška poplatkov automaticky zvyšovala v závislosti od inflácie alebo indexu spotrebných cien. Koncesie za príjem vysielania verejnoprávnych vysielateľov na Slovensku sú podľa Maďariča jedny z najnižších v Európe. Maďarič koncesie nevníma ako poplatok za vlastnenie televízneho prijímača, ale ako poplatok za službu, ktorá prospieva i tomu, kto televíziu nepozerá, lebo kvalitné verejnoprávne médium rozvíja spoločnosť. Viceprezident Slovenskej asociácie producentov v audiovízii a filmový producent Patrik Pašš, pripomenul, že v predchádzajúcom období bol pomer medzi investíciou za kúpu novín a investíciou za koncesiu jedna ku tridsiatim. Podľa štatistík je STV v európskom meradle v príjmoch najpoddimenzovanejšia, uviedol. Ak by nový zákon zabezpečil výber poplatkov aj od približne pol milióna domácností, ktoré tvrdia, že televízor nevlastnia, no podľa štatistických zistení ho majú, prinieslo by to STV ročne 400 až 550 miliónov korún navyše, uviedol pre médiá štatutárny zástupca STV Branislav Zahradník. Z nich by mohla podľa Zahradníka STV investovať až 85 percent do výroby programu, vrátane pôvodnej filmovej tvorby. Podľa P. Pašša sa v minulých rokoch z hľadiska európskych štatistík na Slovensku investovalo asi 0,2 percenta z investícií, ktoré prišli do STV na pôvodnú audiovizuálnu tvorbu. Toto číslo hovorí o tom, "že Slovensko sa nachádzalo v investíciách do pôvodnej tvorby úplne, ale úplne na chvoste v investíciách z celej Európy," povedal. Verí, že zárukou podpory slovenského filmu je i zaradenie tohto cieľa do programového vyhlásenia vlády. Prostriedky na filmové granty na tento rok sú podľa Maďariča takmer vyčerpané. MK SR pre tento rok spolu v grantovom programe Audiovízia rozdelilo 170 miliónov korún. Podľa generálnej riaditeľky sekcie médií a audiovízie MK SR Zuzany Mistríkovej by ideálna suma na budúci rok bola 220 miliónov korún. Závisí to aj od budúcoročného rozpočtu MK SR, ktorý zatiaľ nie je schválený.Slovenská televízia (STV) koprodukčne vstupuje do štyroch filmových projektov nezávislých producentov, ktoré získali granty Ministerstva kultúry (MK) SR. Ide o celovečerné filmy - Polčas rozpadu od producentskej spoločnosti JMB, Kvet sakury (spoločnosť Arina), Marhuľový ostrov (spoločnosť DNA) a Nebo, peklo, zem od producentskej spoločnosti Trigon. Rozhodnutie STV vstúpiť do uvedených filmov vyplynulo z rokovaní ministra kultúry Mareka Maďariča a štatutárneho zástupcu STV Branislava Zahradníka. Mala by sa tým otvoriť dlhodobá spolupráca rezortu kultúry a STV na podpore vzniku pôvodnej filmovej a televíznej tvorby. Ako na dnešnej tlačovej besede uviedol M. Maďarič, koordinovaný postup štátu, STV a nezávislých producentov považuje za jeden zo základných predpokladov oživenia slovenského filmu, čo je aj jedným z jeho hlavných cieľov ako šéfa rezortu kultúry. Maďarič od budúceho manažmentu STV očakáva v tomto smere spoluprácu. Podľa Zahradníka STV i napriek tomu, že v súčasnosti čaká na zvolenie nového generálneho riaditeľa, privítala návrh MK SR spolupracovať na rozvoji slovenského filmu. Televízia v posledných dvoch - troch rokoch investovala najmä do finančného ozdravenia a obmedzila financie pre pôvodnú tvorbu, čo by sa malo podľa Zahradníka v budúcnosti zmeniť. Tento rok investuje do štyroch spomínaných titulov - Polčas rozpadu, Kvet sakury, Marhuľový ostrov a Nebo, peklo, zem spolu 20 až 22 miliónov korún. Okrem toho tento rok dala ďalších 20 miliónov na ďalšie dva slovenské filmy, na Love Story Bathory a Nedodržaný sľub a ďalších približne 20 miliónov vložila do výroby dokumentárnych filmov, teda spolu 60 miliónov korún na slovenskú pôvodnú tvorbu. Vlani investovala STV podľa Zahradníka do dokumentárnej tvorby približne 15 miliónov korún a 25 do hranej tvorby. Ako ďalej pre médiá uviedol Zahradník, s ministrom Maďaričom sa zhodli, že ideálny počet filmov, na výrobe ktorých by sa STV mala podieľať, je desať. Zlepšiť prostredie pre výrobu slovenských filmov by podľa Maďariča mali aj zákony, ktoré pripravuje MK SR - zákon o audiovizuálnom fonde a nový návrh zákona o poplatkoch za služby STV poskytované verejnosti. V budúcnosti by sa tak malo ročne vyrábať minimálne 10 celovečerných filmov. Maďarič by chcel tento cieľ splniť už v roku 2008. Šéf rezortu kultúry zároveň garantoval, že ministerstvo nebude pri udeľovaní grantov uprednostňovať žiadnych producentov, ale zohľadní, či sa producenti podieľali na úspešných projektoch a aj divácky potenciál projektov. Zahradník pripomenul, že z dohody medzi STV a MK SR nevyplýva, že by sa STV musela podieľať na výrobe všetkých filmov, ktoré jej navrhne grantová komisia ministerstva. Časť filmov si môže vždy vybrať aj nezávisle od MK SR. MK SR by sa pri udeľovaní grantov malo orientovať aj na základe stanoviska STV. Podľa viceprezidenta Slovenskej asociácie producentov v audiovízii (SAPA) a filmového producenta Patrika Pašša (spoločnosť Trigon Production), spolupráca STV a MK SR na podpore vzniku slovenskej kinematografie je pozitívnym signálom pre celé slovenské tvorivé prostredie. Spolupráca STV na výrobe filmov je pre producentov dôležitá aj preto, lebo tak získajú väčšiu šancu na získanie podpory v zahraničí.
Podľa našich informácií projekt European Television Medicus tatiany heldovej končí. Dôvodom je nedostatok peňazí, keďže vstupný kapitál 8 miliónov korún od predsedu predstavenstva Ladislava Borároša sa už minul a nemieni ETV Medicus ďalej podporovať. Meno Tatiany Heldovej sa onedlho zjaví v súvislosti so Slovenskou televíziou
Thajská vojenská vláda v stredu zaviedla prísnu kontrolu domácich aj zahraničných médií. O nariadení vojenskej rady, ktorá prevzala moc v utorok po zvrhnutí premiéra Thaksina Šinawatru, informovala štátna televízia. Nariadenie splnomocňuje ministerstvo informácií, aby zablokovalo šírenie "dezinformácií". Vláda sa na médiá sa obracia s výzvou, aby v záujme obnovenia normálneho stavu pracovali "úprimne a konštruktívne", uvádza sa vo vyhlásení prečítanom v televízii. Krátko po prevrate prestalo v Thajsku vysielať niekoľko medzinárodných televíznych spoločnosti, vrátane staníc CNN a BBC. Zatiaľ nie je jasné, či bolo ich vysielanie prerušené úmyselne, podľa informácií v thajskej tlači ale nová vláda prevzala kontrolu nad vysielacími kapacitami v krajine. Britská BBC chce v priebehu 6 rokov investovať 1,8 miliardy libier (2,66 mld. euro) do rozvoja vysielacích sietí pre pozemnú digitálnu televíziu (DVB-T) a rozhlas (T-DAB). BBC preto uzavrela zmluvu so strategickým partnerom, spoločnosťou Arqiva, ktorá zaistí technologický rozvoj verejnoprávneho mutliplexu. Signálom sa pokryje 98,5 % populácie.
Americká televízna stanica NBC stále nie je pevne rozhodnutá, či do vysielania záznamu z Madonninho koncertného turné Confessions zaradí aj kontroverznú scénu ukrižovania. Kráľovná popu s tŕňovou korunou na hlave spievala pieseň Live to Tell na kríži. Tento jej "vykupiteľský" skutok odsúdili popredné kresťanské cirkevné autority na celom svete ako bohorúhačstvo.Vedenie televízie NBC sa rozhodlo počkať, kým tvorcovia zostrihu z koncertu predložia výsledok svojej práce. "Keď obdržíme kompletný záznam, urobíme konečné rozhodnutie", vyjadril sa hovorca NBC.Televízia by mala špeciál z turné 48-ročnej hudobnej legendy zaradiť do vysielania v novembri. Madonnin hovorca Guy Oseary sa k celej záležitosti nevyjadril. Po jednom roku pôsobenia sa do Prahy predčasne vracia spravodajca verejnoprávnej Českej televízie (ČT) v Moskve Jan Moláček. Ruské úrady mu 21. augusta bez udania dôvodu oznámili, že jeho žiadosť o predĺženie akreditácie a víza zamietli. Novinár dostal iba mesačné vízum na to, aby ukončil svoj pobyt v Rusku. Nie som si vedomý toho, že by som porušil nejaké pravidlá pre udeľovanie akreditácií a víz, alebo nejaký ruský zákon, uviedol Moláček pred odchodom z Moskvy pre Český rozhlas. Podľa nemenovaného zdroja z ČT by mohol postup Moskvy voči Moláčkovi súvisieť s nepredĺžením akreditácie ruského novinára Leonida Sviridova v Česku na jar tohto roku. Podľa niektorých špekulácií sa mohol ruský novinár venovať v Česku špionážnej činnosti. Tlačový odbor Ministerstva zahraničných vecí ČR informácie o nepredĺžení novinárskej akreditácie Leonidovi Sviridovovi zatiaľ nekomentoval. Podľa veľvyslanectva Ruskej federácie v Česku ale MZV ČR Sviridovovi skutočne novinársku akreditáciu pred niekoľkými mesiacmi nepredĺžilo. Áno, je to pravda, povedal dnes hovorca ruského veľvyslanectva v Prahe Vladimir Fjodorov s tým, že nepredĺženie novinárskej akreditácie bolo následne dôvodom aj pre nepredĺženie víza tomuto novinárovi. Nijako to nevysvetlili, dodal hovorca na adresu českej diplomacie. Sviridov v ČR pracoval pre ruskú štátnu tlačovú agentúru RIA-Novosti od roku 2001 do leta 2003, kedy začal pôsobiť ako regionálny spravodajca tejto agentúry vo Varšave, ale akreditovaný bol naďalej aj v Česku a na Slovensku. Leonid Sviridov ako novinár pokrýval napríklad aj bratislavský summit Bush-Putin v roku 2005 a bol koordinátorom projektu českej mutácie ruského časopisu Rusko v globálnej politike. Ruský novinár chystal aj slovenskú mutáciu tohto časopisu, ktorý vychádza s podporou ruského ministerstva zahraničných vecí. Špekulácie denníka Právo, že práve ruský novinár Sviridov by mohol byť nemenovaným špiónom, o ktorom sa na začiatku septembra zmienilo české Vojenské spravodajstvo (VS), sa nepotvrdili. Česká vojenská tajná služba síce v septembri konštatovala, že odhalila špióna z postsovietskej krajiny, ktorý sa na českom území pod civilným krytím pokúšal získať citlivé informácie o NATO a EÚ, ale podľa hovorcu VS nešlo o novinára Sviridova a zverejnené informácie sa týkali správy o činnosti tejto služby za rok 2005. Môžem úplne poprieť, že by to malo akúkoľvek spojitosť s tou osobou, o ktorej sa zmieňuje naša výročná správa, pretože to je výročná správa za rok 2005. To znamená, že pokiaľ by to malo mať - teoreticky nejakú spojitosť s akousi reciprocitou, tak sa to určite netýka toho nášho prípadu, povedal hovorca VS Ladislav Šticha. Hovorca českej kontrarozviedky, Bezpečnostnej informačnej služby (BIS) Jan Šubert sa odmietol na adresu ruského novinára vyjadriť jednoznačne. Špekulácie o nelegálnych aktivitách Sviridova na českom území ani nepotvrdil, ani nevyvrátil. Pokiaľ ide o záležitosti, ktoré sa týkajú špionáže, tak sa k nim s výnimkou výročných správ - zásadne nevyjadrujeme, uviedol dnes hovorca BIS pre TASR. Vedenie ČT sa jednoznačne postavilo za svojho zamestnanca, ktorý sa ničím neprevinil, a chce žiadať od ruských úradov vysvetlenie ich postupu. ČT je presvedčená, že prekvapujúci postup ruských úradov nijako nesúvisí s profesionálnym výkonom Jana Moláčka na poste spravodajcu ČT, rovnako ako je presvedčená, že spravodajca žiadnymi svojimi aktivitami nedal takémuto kroku opodstatnenie. ČT preto bude žiadať podrobnejšie vysvetlenie tohto postupu a zároveň zaistí, aby plnohodnotné a pôvodné spravodajstvo z Ruska zaisťoval iný reportér, uvádza sa v oficiálnom stanovisku českej verejnoprávnej televízie, ktoré dnes poskytla Anna Freimanová z tlačového odboru ČT. V rovnakom duchu sa pre TASR vyslovil aj riaditeľ spravodajstva ČT Zdeněk Šámal, ktorý v Rusku ako novinár v minulosti pôsobil štyri roky a vzhľadom na znalosť pomerov ruskej byrokracie neverí, že ČT dostane niekedy vysvetlenie postupu Moskvy. Je to poľutovaniahodná situácia. Pochopiteľne, zaujímalo by ma bližšie vysvetlenie ruskej strany. Je to samozrejme komplikácia. Je to komplikácie aj pre toho Honzu (Jana Moláčka), ktorý pracoval dobre, a ktorý svojou prácou a ani žiadnymi inými aktivitami nedal žiadnu zámienku. Vidím za tým nejaké byrokratické rozhodnutie, ale zdôvodniť vám ho musia oni. Ale oni ho nezdôvodnia ani nám. To sú jednoducho ruské postupy, konštatoval Šámal.
Generálna riaditeľka Slovenského rozhlasu Miloslava Zemková sa 20. septembra 2006 zúčastnila na prvej oficiálnej návšteve v sídle Európskej vysielacej únie v Ženeve.Cieľom návštevy bolo rokovanie za účasti generálneho tajomníka EBU Jeana Reveillona, riaditeľky sekcie EBU pre rozhlas Rainy Konstantinovej a riaditeľa právneho úseku EBU Wernera Rumphorsta. Na rokovaní prebehla diskusia týkajúca sa projektov a spolupráce EBU a Slovenského rozhlasu. Na rokovaní sa zúčastnili aj vedúci pracovníci stálych služieb v Ženeve, ktorí sú zodpovední za koordináciu v oblasti hudby, umeleckých programov, športu a spravodajstva. Jeden z najrešpektovanejších medzinárodných časopisov o súčasnom výtvarnom umení - Flash Art vyjde po prvýkrát aj v česko-slovenskej edícii. Prvé číslo časopisu Flash Art - Czech and Slovak Edition predstavia v sobotu od 18:00 v pražskej Galérii NoD. Na špeciálnej Flash Art párty v sídle galérie na Dlouhej ul. sa zúčastní vydavateľka časopisu Flash Art Helena Kontová a šéfredaktor českej a slovenskej edície Juraj Čarný. Na programe na párty k vydaniu prvého Flash Art CZ/SK bude aj videoprojekcia Vanessy Beecroft a vystúpenia dídžejov. Ako uviedol šéfredaktor časopisu, teoretik umenia Juraj Čarný, prvé číslo predstavia aj v Bratislave, v sobotu 30. septembra na Crazycurators Biennale v galérii Space na Lazaretskej ulici 9. Časopis sa bude distribuovať nielen prostredníctvom novinových stánkov, ale i vo vybraných kníhkupectvách. Ponúkne ho aj galéria Space, ktorú kurátorsky vedie Čarný. Vláda dnes súhlasila s návrhmi noviel zákonov o SRo a STV, ktoré upravujú voľby generálneho riaditeľa Slovenského rozhlasu a generálneho riaditeľa Slovenskej televízie. Návrhy pripravil poslanec Národnej rady (NR) SR Dušan Jarjabek (Smer-SD). "Tento návrh precizuje spôsob voľby, vzhľadom na praktickú skúsenosť, keď Rozhlasovej rade trvala voľba generálnej riaditeľky pol roka," uviedol po rokovaní kabinetu pred novinármi minister kultúry Marek Maďarič. Podľa neho podstatou návrhu je, aby pri treťom hlasovaní v danej voľbe stačila na zvolenie generálneho riaditeľa STV a SRo už nie dvojtretinová, ale nadpolovičná väčšina hlasov členov rady. Zdôraznil však, že aj naďalej zostáva nedotknutá podstata voľby. "To znamená, že ide o voľbu tajnú a kompetencia voľby zostáva na radách STV a SRo," dodal minister. Ak novely schváli parlament, tak kandidát na riaditeľa nebude môcť byť členom iného orgánu verejnoprávneho média. Podľa Jarjabkových návrhov noviel by na post generálneho riaditeľa nemohli kandidovať členovia rád a dozorných komisií STV a SRo. Ak novely parlament schváli, mali by začať platiť už od 1. novembra.
Manifest Slovenského pastierskeho filmu vyhlásili 15. septembra traja absolventi Akadémie umení v Banskej Bystrici Ľubomír Viluda, Erik Knopp a Ivan Kršiak. Vyhlásením manifestu chcú mladí filmoví autori upozorniť na pretrvávajúcu stagnáciu pôvodnej slovenskej filmovej tvorby a naštartovať tak novú vlnu dokumentárneho aj hraného slovenského filmu. Obsahuje sedem záväzných pravidiel. . Autor Slovenského pastierskeho filmu sa nesmie vedome prikláňať k akejkoľvek dogmatickej ideológii. Autor smie len konštatovať fakty logicky vyplývajúce zo situácie, v ktorej sa účinkujúci reálne nachádzajú. Ďalším zo siedmich pravidiel je, že film nesmie byť ovplyvnený nedostatkom finančných prostriedkov. Rovnako musí autor prispôsobiť výrobu filmu svojim reálnym možnostiam a musí sa vyvarovať akejkoľvek cenzúre zo strany filmových a televíznych produkčných spoločností. Tvorca Slovenského pastierskeho filmu musí byť schopný zastúpiť všetky tvorivé zložky filmového remesla. Zlo, násilie, depresia a idylická láska nesmú byť hlavnou myšlienkovou líniou Slovenského pastierskeho filmu. "Komerčnosť v Slovenskom pastierskom filme je zásadne vylúčená. Prioritou autora Slovenského pastierskeho filmu musí byť vytvorenie filmového diela, určeného pre najširšiu divácku verejnosť." Manifest bol vyhlásený v rámci filmovej sekcie Súčasný európsky film. Prehliadka sa uskutočnila ako súčasť trojdňového festivalu súčasného umenia pod názvom Intim blok, ktorý v meste pod Urpínom zorganizovali medzinárodné centrum komunitného umenia, aktivnagruppa a divadlo tiché iskry. Slovenský pastiersky film tu reprezentovali dva dokumenty s názvom Na hrane a Na druhom brehu ako aj hraný film Kronika.
Vypočuli sme si kecy
Richard Rybníček. Človek, ktorý rád udával rytmus. Či už ako kapelník, alebo ako riaditeľ televízie JOJ či STV. Richard Rybníček opäť drží taktovku v rukách.
Vec verejná 17.9.2006 - osobnosti známe z politického, ekonomického a spoločenského diania inak, ako ich poznáte z Rádiožurnálu - akí sú, ako uvažujú, prečo konajú tak, ako konajú, odkiaľ prišli a kam smerujú, čo na seba prezradia - otázky, ktorými vám ich priblíži moderátor Michal Tvarožek
Hledá se řídící III.
Prihlášku do výberoveho konania na post generálneho riaditeľa STV údajne podal aj bývalý pracovník STV taktiež pracoval v Markíze.vedúci redakcie Peter Mrva ale aj Pavol Varga, ktorý pracoval tiež v STV ako šéfredaktor, zástupca šéfredaktora a redaktor v redakciách publicistiky a armády a bezpečnosti. Médiá ho dávali do súvislosti s takzvanou skupinkou, čo úplne nepopiera. V roku 2002 robil volebnú kampaň pre SDKÚ. Bol zadávateľom inzerátu, ktorý vyšiel v denníku Pravda 21. mája 2003 na prvej strane: Vážený pán premiér, neustále sa opakujúca otázka znie: "Prečo má v ďalšom tendri občan zaplatiť o 130 miliónov viac?" Odpoveď: "Lebo je to v záujme jedného PR manažéra, jedného predsedu obchodnej komory a troch vysokých štátnych úradníkov." S úctou Pavol Varga, autor volebného sloganu "zmena" strojca volebného víťazstva SDKÚ v r. 2002. V denníku Národná obroda vyšiel 25. augusta ďalší inzerát: Hádanka dňa: "Je `skupinka`, o ktorej hovoril pán premiér, tá istá, ktorá `zázračne` zmenila výsledky tendra logistického systému na Ministerstve obrany SR?" Kto bude úspešnejší v rozhodovaní na Najvyššom súde SR? Právo a zákonnosť alebo osobné záujmy "skupinky"? Cena pre všetkých občanov. Je rovných 130 miliónov, ktoré zaplatí občan. Zaplatí ich "skupinke" za docielenú zmenu výsledkov tendra? Pavol Varga, občan.
Pavol Varga vlastnil spoločnosti LEŽATÁ OSMIČKA PLUS, spol. s r.o. a VTV cable tv s.r.o. do 02.08.1995, pokým ho odtiaľ pod hrozbou likvidácie nevyhnal Vladimír Póor .Mesiac bol členom predstavenstva A.D.A.M., a.s. a GAMATEX, spol. s r. o / pôsobili tu ľudia ako : Radka Doehring , Marián Kočner , Branislav Naništa , JUDr. Štefan Agh ,Ján Kováčik , Viera Kudličková .
Súťaž na zabezpečenie forenzného vyšetrovania a hĺbkového auditu, ktorý bude skúmať 20 vybraných zmlúv vyhrala spoločnosť PricewaterhouseCoopers Slovensko, s.r.o. Po pozoruhodnej nedeľňajšej relácii Slovenského rozhlasu Vec verejná "Človek, ktorý rád udával rytmus. Či už ako kapelník, alebo ako riaditeľ televízie JOJ či STV. Richard Rybníček opäť drží taktovku v rukách," bude zadanie ešte tvrdšie. Kto seje vietor, žne búrku. Veľa žartov si užijeme ešte s 19 % DPH za pozemky. Amatér ostane vždy amatérom, Richard.
Organizácia pre bezpečnosť a spoluprácu v Európe odsúdila dnes prostredníctvom svojho predstaviteľa pre slobodu tlače Miklósa Harasztiho prejavy násilia, ktoré vyústili v nočný útok demonštrantov na sídlo Maďarskej televízie v Budapešti."Nezávislosť verejnoprávnych rozhlasových a televíznych staníc netreba ochrániť iba pred tlakom politických strán a vlád," zdôrazňuje sa v Harasztiho komuniké, ktoré zverejnili vo Viedni."Redakčná práca nesmie byť vystavená žiadnej forme antidemokratického nátlaku, osobitne však nie zastrašovaniu a násiliu. V demokracii je povinnosťou všetkých politických strán a mimovládnych zoskupení angažovať sa za zachovanie pokojných podmienok šírenia ich vysielania a nezávislosti," konštatuje sa v reakcii OBSE na udalosti uplynulej noci pred sídlom verejnoprávnej Maďarskej televízie.
Rada pre vysielanie a retransmisiu uložila pokutu 100 000 korún Slovenskej televízii za porušenie zákona v súvislosti s ochranou maloletých za nesprávne označenie podľa jednotného systému označovania programu v programe Ohnivá búrka vysielaného 11. februára 200 6. Slovenskú televíziu tiež rada upozornila na porušenie zákona prerušovaním v programoch Slovensko hľadá Superstar II. vysielaných v dňoch 10. februára, 17. februára, 3. marca a 10. marca 2006. Rada tiež súhlasila s prevodom obchodných podielov žilinského Rádia Zet. Podiel v spoločnosti RM PROGRES, s.r.o. získala česká spoločnosť MEDIA ASSET. Rada pred udelením súhlasu zisťovala, či existuje nejaké majetkové prepojenie spoločnosti s inými vysielateľmi v SR avšak takéto prepojenie nezistila. Toto zistenie RVR je pre Slovensko a jeho mediálnu scénu veľmi znepokojujúce, pretože prepojenia, samozrejme, existujú. Možno zavážilo meno Milana Vendrinského, čiže Jána Slotu.
Reklamná pauza,
teraz sa môžete ísť....
Jarjabek Media News
Úpravou voľby generálneho riaditeľa Slovenského rozhlasu (SRo) a generálneho riaditeľa Slovenskej televízie (STV) by sa v stredu na svojom rokovaní mala zaoberať vláda. Návrhy poslanca Národnej rady (NR) SR Dušana Jarjabka (Smer-SD) na zmenu zákonov o SRo a STV, ktoré menia najmä pravidlá volieb šéfov verejnoprávnych médií, predloží na rokovanie kabinetu minister kultúry Marek Maďarič. Ministerstvo kultúry (MK) SR v predkladacích správach k návrhom noviel odporúča vláde súhlasiť s návrhmi. Oba návrhy zhodne riešia voľbu generálneho riaditeľa a menovanie dočasných štatutárnych zástupcov na obdobie voľby šéfa verejnoprávneho média. Tiež hovoria o úrovni predkladaných projektov kandidátov na generálnych riaditeľov STV a SRo a navrhujú, aby kandidát nemohol byť členom iného orgánu verejnoprávneho média. Podľa Jarjabkových návrhov noviel by na generálneho riaditeľa nemohli kandidovať členovia rád a dozorných komisií STV a SRo. Ak novely parlament schváli, mali by začať platiť už od 1. novembra. Rozhlasová rada ako aj Rada STV by podľa Jarjabkovho návrhu mali voliť generálneho riaditeľa tak ako doteraz v 1. kole voľby aj v 2. kole voľby - najmenej dvojtretinovou väčšinou na základe verejného vypočutia. Zmena sa týka opakovaného hlasovania. To je súčasťou 2. kola voľby v prípade, že v prvom hlasovaní 2. kola nezíska žiadny kandidát minimálnych 10 z 15 hlasov. Na tom istom zasadnutí postúpia do opakovaného hlasovania tí kandidáti, ktorí získali aspoň šesť hlasov, teda najviac dvaja. Doteraz to mohli byť až traja kandidáti. Hlavnou zmenou však je, že v tomto hlasovaní by rady volili generálneho riaditeľa nadpolovičnou väčšinou. Na zvolenie by tak stačilo už len 8 z 15 hlasov všetkých členov rady. Nutnosť získať 10 z 15 hlasov aj v treťom hlasovaní skomplikovala nedávnu voľbu generálneho riaditeľa SRo, ktorého Rozhlasová rada zvolila po siedmich mesiacoch až v štvrtej voľbe. Jarjabek okrem iného navrhuje, aby mal úspešný kandidát 45 dní od zvolenia na vyriešenie konfliktu záujmov. Rozhlasová rada a Rada STV by v prípade schválenia Jarjabkových návrhov parlamentom dostali novú kompetenciu - možnosť určiť dočasného štatutára na čas od odchodu starého a do nástupu nového generálneho riaditeľa. Obdobný návrh začiatkom roka, keď ešte prebiehala voľba šéfa SRo, pripravilo MK SR.
Zomrel Robert Earl Jones
Robert Earl Jones vo filme Podraz
Herec Robert Earl Jones, stálica broadwayskej scény a množstva filmov a otec herca Jamesa Earla Jonesa, zomrel vo veku 96 rokov. Podľa agenta jeho syna Dalea Olsona, Jones zomrel v Lillian Booth Actors' Home 7. septembra. Jones z mesta Coldwater v štáte Mississippi pracoval ako poľnohospodár a istý čas bol profesionálnym boxerom. Až po príchode do New Yorku začal s herectvom. Básnik Langston Hughes ho obsadil do niekoľkých úloh v divadle Harlem Suitcase Theatre. V úlohe boxerského šampióna Joea Louisa sa predstavil vo filme Spirit of Youth. Začiatkom 50. rokov sa jeho sľubná kariéra prerušila, keď odmietol vypovedať pred Komisiou pre neamerickú činnosť. Až koncom 50. rokov sa opäť vrátil k herectvu. Medzi jeho filmy patria i Malá nádej na zajtrajšok (1959), Divoká rieka (1960), Podraz (1973) , Svedok (1985), The Cotton Club (1984) a Svedok (1985). S herectvom skončil až v 90. rokoch. Počas svojej plodnej kariéry účinkoval vo viac ako 20 filmoch a niekoľkých divadelných hrách. V divadle sa predstavil aj po boku svojho syna Jamesa Earla Jonesa, ktorý napríklad dal hlas postave Dartha Vadera v sérii filmov Hviezdne vojny.
37.týždeň (11.9.2006 - 17.9.2006)
1.Televízne noviny Markíza 17. 9. 2006,2.Susedia Markíza 11. 9. 2006 ,3.Športové noviny Markíza 17. 9. 2006 ,4. Miss špeciálny agent Markíza 16. 9. 2006 , 5.Clever Markíza 11. 9. 2006 ,6. NOVINY TV JOJ 17. 9. 2006 ,7. Nora a Braňo Markíza 15. 9. 2006 ,8. Milionár Markíza 17. 9. 2006 ,9. Zámena manželiek Markíza 12. 9. 2006 ,10. Milionár Markíza 17. 9. 2006 20:53:32
Nakrúcanie seriálu C.S.I.: Kriminálka Miami sa zmenilo na skutočné miesto policajného vyšetrovania. Ako uvádza internetová stránka spoločnosti BBC, počas nakrúcania scén z helikoptéry filmári zbadali plávajúcu mŕtvolu. Detektív Delrish Moss sa k celému prípadu vyjadril, že "nanešťastie to nie je zriedkavý úkaz a utopené obete sú najmä z radov bezdomovcov či po nehode s člnom." Telo obete odviezli na pitvu. Poľskí televízni diváci budú mať od 19. októbra bohatšiu ponuku televíznych staníc o americký komediálny kanál Comedy Central. Originálny koncept exkluzívne zábavného kanálu vznikol v roku 1991 v USA a momentálne je dostupný pod názvom Paramount Comedy vo Veľkej Británii, Španielsku a Taliansku. Novinku na poľskom mediálnom trhu zaradili do ponuky káblových televízií pod pôvodnou obchodnou značkou Comedy Central, ktorú používajú iba v domovských Spojených štátoch amerických. Obe stanice patria gigantovi v oblasti masmédií MTV Networks.Comedy Central je určený viacerým vekovým kategóriám v rozmedzí 16 - 49 rokov, dychtiacich po zábave, sitcomoch a komédiách najmä americkej ale i európskej, či domácej poľskej produkcie. Nový import na poľský mediálny trh si takisto zaumienil vyhľadávať nové komediálne talenty a humoristov. Overenými lákadlami pre divákov majú byť také tituly ako Zúfalé manželky, Roseanne, Show Billa Cosbyho a doposiaľ v Poľsku neodvysielaná piata a šiesta séria Sexu v meste. Hlavným pútačom a tromfom Comedy Central má byť večerná šou Saturday Night Live, ktorá patrí v Spojených štátoch k najsledovanejším a najobľúbenejším titulom viac ako 30 rokov. Známa americká moderátorka Oprah Winfrey sa snaží zastaviť prípravu kampane, ktorej cieľom je navrhnúť ju za budúcu kandidátku na post americkej prezidentky. Podľa denníka New York Post, jej právnici požiadali obchodníka Patricka Crowa z Kansas City, aby okamžite prestal s kampaňou, ktorú sa chystá spustiť, pretože poškodzuje obchodné meno jej spoločnosti Harpo. Právnici ho tiež požiadali, aby nevydal knihu s titulom Oprah for President: Run Oprah Run z toho istého dôvodu. Ako uviedol newyorský denník, Crowe je z celej záležitosti zaskočený. "Som úprimne prekvapený. Ako ju môže moja žiadosť o kandidatúru poškodzovať? Keby vás Oprah vyzvala na kandidatúru, bol by to pre vás kompliment alebo dôvod na podanie žaloby?" pýta sa Crowe.
Belgický súd nariadil americkému internetovému prehľadávaču Google, aby na webovej stránke od pondelka prestal publikovať články, fotografie a grafiku prevzaté z niektorých belgických novín vychádzajúcich vo francúzštine a nemčine. Podľa rozsudku z 5. septembra musí spoločnosť Google zaplatiť pokutu milión eur denne v prípade nedodržania zákazu. Ďalšia denná pokuta pol milióna eur hrozí spoločnosti vtedy, ak súdne rozhodnutie nezverejní v trvaní piatich dní na svojej webovej stránke google.be desať dní po oznámení súdneho výnosu. Prípad otvorila spoločnosť Copiepresse zastupujúca francúzske a nemecké noviny v Belgicku vrátane Le Soir a Libre Belgique. "Spôsob, akým služba Google News v súčasnosti funguje, spôsobil, že vydavatelia dennej tlače stratili kontrolu nad svojim webovými stránkami a ich obsahom," uviedol súd. Generálna tajomníčka Copiepresse Margaret Boribonová uviedla, že spoločnosť Google, ktorá na súde nebola prítomná, "určila právnika, ktorý chce dosiahnuť dohodu medzi stranami." Vo vyhlásení spoločnosť Google vyjadrila sklamanie z rozhodnutia, voči ktorému sa chce odvolať. Ako dodala, z webovej stránky sporný materiál odstránila.
Aktuálne informácie chce oddnes rýchlo a nezávisle ponúkať nový slovenský internetový denník Aktuálne.sk. Ako na dnešnej tlačovej besede uviedol šéfredaktor Aktuálne.sk Peter Celec, ktorý predtým pôsobil ako šéfredaktor televízie TA3, denník spustia už po 21:00. Aktuálne.sk je projektom portálu Centrum.sk a podľa riaditeľa Centrum.sk Martina Bugára, presiahla celková investícia do vybudovania a spustenia denníka 10 miliónov korún. Online denník chce ponúkať seriózne a nezávislé multimediálne spravodajstvo z domova, ekonomiky, kultúry, zahraničia, športu a o spoločenskom dianí. Samostatný priestor dostanú komentáre a názory a tiež špeciálne rubriky ako rubrika Spakruky publicistu, spisovateľa a básnika Jána Strassera či rubrika vytvorená v spolupráci s Univerzitnou knižnicou v Bratislave - Noviny pred 100 rokmi. Redakcia pritom využije agentúrne zdroje a ponúkne i vlastné správy. Aktuálne.sk chce užívateľov nielen informovať, očakáva od nich aj spätnú väzbu. Okrem účasti v diskusiách môžu napríklad posielať redakcii svoje tipy na špeciálne na to určený mail. Cez e-mail môžu kontaktovať aj reportérov internetového denníka. Martin Bugár očakáva, že do roka bude mať Aktuálne.sk mesačne 200-tisíc až 220-tisíc unikátnych návštevníkov. Osloviť pritom chcú najmä vzdelaných ľudí, ktorí žiadajú kvalitné informácie. Priniesť by im ich mali nielen klasické textové správy, ale aj zvukové a videosprávy, tiež fotografie a interaktívna grafika. Aktuálne.sk by podľa Bugára malo získať zdroje na svoju činnosť z predaja internetovej reklamy. Myšlienka založiť internetový denník vznikla podľa Bugára v Centrum.sk vlani v novembri. Prípravy denníka sa začali na prelome mája a júna, redakcia sa vytvorila v auguste a takzvane do steny vysiela už viac ako dva týždne.
Rada Slovenskej televízie zatiaľ eviduje 39 prihlášok na voľby generálneho riaditeľa STV. Ďalšie prihlášky môžu ešte prísť. Rada STV otvorí obálky s prihláškami na voľby generálneho riaditeľa STV 26. septembra, uviedla Jurgová, ktorá o voľbe generálneho riaditeľa STV informuje namiesto predsedu Rady STV Miroslava Kollára, keďže ten je jedným z kandidátov. Podľa rokovacieho poriadku Rady STV sa totiž člen rady, ktorý kandiduje na šéfa STV, nesmie zúčastňovať na práci rady, ktorá súvisí s voľbou generálneho riaditeľa, nesmie sa oboznamovať s projektmi kandidátov a je povinný najneskôr pred otváraním obálok oznámiť, že kandiduje. Kandidátov, ktorí splnia podmienky účasti v konkurze na šéfa verejnoprávnej televízie, vypočujú členovia Rady STV začiatkom októbra. Rada STV schválila termín a podmienky voľby nového generálneho riaditeľa STV 11. júla. Rozhodla tak krátko po tom, ako sa Richard Rybníček vzdal svojej funkcie generálneho riaditeľa STV. Podrobné podmienky na účasť vo voľbe zverejnila Rada STV na internetovej stránke televízie www.stv.sk, ako aj v celoštátnych denníkoch Sme a Pravda, tiež vo vysielaní STV. Kandidát na generálneho riaditeľa STV by mal spĺňať všetky zákonné podmienky. Mal by to byť človek, ktorý nebol trestne stíhaný, má vysokoškolské vzdelanie aspoň druhého stupňa, má minimálne tri roky riadiacej praxe, nebol dve po sebe nasledujúce funkčné obdobia generálnym riaditeľom STV a musí tiež predložiť svoj projekt rozvoja a riadenia STV na celé funkčné obdobie. Rada STV bude voliť nového šéfa STV už v plnom 15-člennom zložení. Po tom, ako sa to na dvakrát od konca marca nepodarilo bývalému parlamentu, zvolili poslanci Národnej rady SR 7. septembra všetkých päť chýbajúcich členov Rady STV.
Rada pre vysielanie a retransmisiu-19.09.2006 o 9.30 hod Z programu vyberáme :
Sk: 777-LO/D-1642/2006 zo dňa 18.08.2006 vo veci žiadosti o udelenie licencie na televízne vysielanie prostredníctvom KDS/satelitu ÚK: RING TV s.r.o., Bratislava ÚP: 10.30 hod. P.S- PhDr. Ivan Kmotrík
Kontrolný monitoring Návrh na začatie správneho konania Správa č.61/2006/TV o monitorovaní Slovenskej televízie (monitorovaný program Slovensko hľadá SuperStar II. z dní 12.07.2006, 13.07.2006, 14.07.2006, 17.07.2006 a 18.07.2006) Vysielateľ: Slovenská televízia – vysielateľ na základe zákona
Šetrenie sťažnosti Návrh na začatie správneho konania Sťažnosť č. 1354/117-2006 na vysielanie programu Čierny Peter z dňa 6.6.2006 Správa o šetrení sťažnosti č. 1354/117-2006 smerujúcej proti vysielaniu televízie TA3 Vysielateľ: C.E.N. s.r.o., Bratislava
Šetrenie sťažnosti Návrh na začatie správneho konania Sťažnosť č.1284/113-2006 na vysielanie celodenného vysielania z dní 10.6.-19.6.2006 Správa o šetrení sťažnosti č. 1284/113-2006 smerujúcej proti vysielaniu televízie TA3 Vysielateľ: C.E.N. s.r.o., Bratislava
Šetrenie sťažnosti Návrh na začatie správneho konania Sťažnosť č.1563/137-2006 na vysielanie programu Noviny z dní 27.6. a 11.7.2006 Správa o šetrení sťažnosti č. 1563/137-2006 smerujúcej proti vysielaniu televízie JOJ Vysielateľ: MAC TV, s.r.o., Bratislava
Šetrenie sťažnosti Návrh na začatie správneho konania Sťažnosť č.1283/112-2006 na vysielanie programu Reflex z dňa 19.6.2006 Správa o šetrení sťažnosti č. 1283/112-2006 smerujúcej proti vysielaniu TV Markíza Vysielateľ: MARKÍZA - SLOVAKIA, spol. s.r.o., Blatné
Šetrenie sťažnosti Sťažnosť č.1452/127-2006 na vysielanie programu Noviny zo dňa 9.7.2006) Správa o šetrení sťažnosti č. 1452/127-2006 smerujúcej proti vysielaniu televízie JOJ Vysielateľ: MAC TV, s.r.o., Bratislava
Šetrenie sťažnosti Sťažnosť č.1455/121-2006 na vysielanie programu Televízne noviny zo dňa 11.7.2006 a Športové noviny zo dňa 2. a 10.7.2006 Správa o šetrení sťažnosti č.1455/121-2006 smerujúcej proti vysielaniu TV Markíza. Vysielateľ: MARKÍZA - SLOVAKIA, spol. s.r.o., Blatné
/ SK č.: 618-PgO/O-1138/2006 zo dňa 04.04.2006 Doplnenie: Správa č. 31/06/TV o monitorovaní Slovenskej televízie (dodržiavanie § 3 písm. f) zák. č. 308/2000 Z.z.) (monitorovaný program/deň: Slovensko hľadá Superstar II. / 24.02.2006) ÚK: Vysielateľ na základe zákona Slovenská televízia číslo licencie:
26/ SK č.: 622-PgO/O-1146/2006 zo dňa 04.04.2006 Doplnenie: Správa č. 36/06/TV o monitorovaní Slovenskej televízie (dodržiavanie § 3 písm. f) zák. č. 308/2000 Z.z.) (monitorovaný program/deň: Slovensko hľadá Superstar II. / 10.02.2006) ÚK: vysielateľ na základe zákona Slovenská televízia
SK č.: 621-PgO/O-1144/2006 zo dňa 04.04.2006 Doplnenie: Správa č. 36/06/TV o monitorovaní Slovenskej televízie (dodržiavanie § 3 písm. f) zák. č. 308/2000 Z.z.) (monitorovaný program/deň: Slovensko hľadá Superstar II. / 17.02.2006) ÚK: vysielateľ na základe zákona Slovenská televízia
SK č.: 620-PgO/O-1142/2006 zo dňa 04.04.2006 Doplnenie: Správa č. 31/06/TV o monitorovaní Slovenskej televízie (dodržiavanie § 3 písm. f) zák. č. 308/2000 Z.z.) (monitorovaný program/deň: Slovensko hľadá Superstar II. / 10.03.2006) ÚK: vysielateľ na základe zákona Slovenská televízia
SK č.: 630-PgO/O-1154/2006 zo dňa 04.04.2006 Doplnenie: Správa o šetrení sťažnosti č. 450/35-2006 (dodržiavanie § 20 ods. 4 a 5 zák. č. 308/2000 Z.z.) (monitorovaný program/deň: Ohnivá búrka / 11.02.2006) ÚK: vysielateľ na základe zákona Slovenská televízia
SK č.: 704-PgO/O-1483/2006 zo dňa 06.06.2006 Doplnenie: Správa o šetrení sťažnosti č. 630/53-2006 (dodržiavanie § 16 písm. b) zák. č. 308/2000 Z.z.) (monitorovaný program/deň: Správy – Odvolanie hlavného kontrolóra BB / 07.03.2006) ÚK: C. E. N., spol. s r. o.
SK č.: 631-PgO/O-1156/2006 zo dňa 04.04.2006 Doplnenie: Správa o šetrení sťažnosti č. 211/12-2006 (dodržiavanie § 19 ods. 2 písm. d) a § 20 ods. 5 zák. č. 308/2000 Z.z.) (monitorovaný program/deň: Televízne noviny – príspevok Ohnivé peklo / 16.01.2006) ÚK: MARKÍZA – SLOVAKIA, spol. s r. o.
SK č.: 619-PgO/O-1140/2006 zo dňa 04.04.2006 Doplnenie: Správa č. 31/06/TV o monitorovaní Slovenskej televízie (dodržiavanie § 3 písm. f) zák. č. 308/2000 Z.z.) (monitorovaný program/deň: Slovensko hľadá Superstar II. / 03.03.2006) ÚK: vysielateľ na základe zákona Slovenská televízia
Na povýšení svatého Kříže odkud fouká vítr, odtud ...
FSHockey *
Zahynul herec Pablo Santos

References: súd 
 § 3
 § 3
 § 3
 § 3
 § 20
 § 16
 § 19
 § 20
 § 3